ZLOČIN U MACELJSKOJ ŠUMI 1945. 


Dodatak II. dopunjenom izdanju 

Knjiga Frana Živičnjaka “U vječni spomen” zapravo je kratak povi¬ 
jesni prikaz komunističkog zločina počinjenog po koncu II. svjetskog 
rata, tijekom svibnja i lipnja 1945. godine, nad zarobljenim hrvatskim 
vojnicima i civilima od strane Titovih “osloboditelja” - komunista. Taj 
se zločin po bestijalnosti i svireposti može usporediti sa zločinima Pol 
Potovih “crvenih Kmera” u Kambodži. 

Ima još živućih aktera toga strašnog zločina koji nisu nikada pozvani 
pred lice pravde. Štoviše, neki od njih s visokim mirovinama žive kao 
“zaslužni” građani, zaštićeni kao lički medvjedi, tepajući sami sebi da su 

- antifašisti!? 

Za ovaj masovni zločin ne bi trebalo suditi samo imenovanim poči¬ 
niteljima počinjenih bestijalnosti, već i njihovim nadležnima, duhovnim 
učiteljima zločinačke staljinističko-boljševičke ideologije na čelu s Ti¬ 
tom. Jer, on je stvarni nalogodavac da se praktično pobije svaki sedmi 
Hrvat, a još toliko ih je bilo prognanih iz Domovine, te su se razbježali 
po cijelom svijetu pred bijelom kugom crvenog totalitarizma. 

Kratko vrijeme nakon izdavanja ove knjige 1998. godine - u vlastitom 
izdanju u ograničenom broju, a uz pomoć donacija nekoliko prijatelja 

- autor knjige, gospodin Fran Živičnjak, nađen je mrtav u svome stanu 
u Šubićevoj ulici u Zagrebu. Veoma čvrste indicije govore daje zapravo 
mučki umoren, i to od onih istih koji ga nisu dokrajčili 1945. godine, 
kako bi se sačuvao zid šutnje oko ovog monstruoznog zločina. 

Sve dok u centru Zagreba središnji Kazališni trg nosi ime maršala 
Tita, odgovornoga za najmasovnija ubojstva u povijesti hrvatskog na¬ 
roda, i dok su još neki zločinci u i oko vlasti - napaćeni hrvatski narod 
nema prave budućnosti. 

P.S. Drugo izdanje ove spomen-knjige naknadno je tiskano u nekomer¬ 
cijalne svrhe o vlastitom trošku nakladnika i nije namijenjeno za prodaju 

- u čast i spomen na autora, pokojnog mučenika Frana Živičnjaka, sa 
željom da se istina o strašnom maceljskom zločinu ne zaboravi. 

Dodatak III. dopunjenom izdanju 


Macelj nakon Drugog 
svjetskog rata 

Nakon završetka Drugog svjet¬ 
skog rata, zarobljenici su macelj- 
skom cestom prolazili svoj Križni 
put od Bleiburga prema Krapini, 
nadajući se povratku svojim do¬ 
movima. Tijekom svibnja i lipnja 
1945. partizanski su zločinci u ma- 
celjskim šumama pobili više tisuća 
zarobljenih hrvatskih vojnika i ci¬ 
vila. Tako Macelj postaje najveće 
masovno gubilište i grobište nakon 
Drugog svjetskog rata na području 
Republike Hrvatske. 

Nakon genocida počinjenog 
1945. godine nad Hrvatima ma- 
celjska je šuma proglašena Tito¬ 
vim lovištem. U vrijeme komuniz¬ 
ma ovamo se nije smijelo zalaziti a 
o ovim partizanskim zločinima se 
moralo šutjeti. No ovi zločini nisu 
nikada zaboravljeni, a šutnja o nji¬ 
ma prestaje s utemeljenjem samo¬ 
stalne demokratske hrvatske drža¬ 
ve 1990. godine. 

Macelj nakon obnove 
hrvatske države 

Zagrebački nadbiskup i kardi¬ 
nal Franjo Kuharić na grobištu 
Lepa Bukva 9. lipnja 1991. prvi je 
puta služio svetu misu za sve žrtve 
Križnog puta i javno je progovo¬ 
rio o ovim zločinima o kojima se 
do tada trebalo šutjeti. Do sada su 
poznate tri lokacije grobišta na po¬ 
dručju Macelja i to: Lepa Bukva, 
Ilovec i Smiljanova graba. 

Na položaju Lepa Bukva 24. lip¬ 
nja 1992. g. Državna komisija Hr¬ 
vatskog sabora započinje istraživa¬ 
nja. Iz 4 jame na ovome grobištu od 
174 zemnih ostataka pronađeni su 
i ostatci 21 svećenika i bogoslova. 
U šumarskoj kući bivšeg vlasnika 
Freudenreicha, kasnije Titovoj lo¬ 
vačkoj rezidenciji, u bunaru su ta¬ 
kođer pronađene ljudske kosti. 

Državna komisija istraživala je 
i grobište na I lovcu. Ukupno su na 
području Macelja istražene 23 jame 
i pronađeni zemni ostatci 1163 oso¬ 
ba. Komisija nije istraživala Smi- 
ljanovu grabu kao ni neka dinga 
grobišta. Oko 130 jama ostalo je ne¬ 
istraženo. Smatra se daje na Mace- 
lju stradalo više od 12.000 žrtava. 

Iz nama nepoznatih razloga u 
kolovozu 1992. komisija je naglo 
prekinula sva istraživanja, koja se 
kasnije nisu nikada ni nastavila. 


Macelj i maceljske žrtve 
u hrvatskoj državi 

Nalazi i zapisnici Državne ko¬ 
misije ukazuju da su iskopane žrtve 
na Macelju, prije smrti bile vezane 
žicom, a usmrćivane su udarcima 
predmeta u lubanju ili metkom u 
potiljak. Svjedoci i pisani doku¬ 
menti potvrđuju i mučenja prije 
usmrđivanja. 

Državna komisija je nakon pre¬ 
kida iskapanja ostatke 1163 žrtava 
otpremila na Patologiju Medicin¬ 
skog fakulteta u Zagrebu. Ostatci 
maceljskih mučenika ležali su na 
tavanu u Zagrebu punih 12 godina! 
U tih 12 godina hrvatske vlasti nisu 
učinile ništa da se posmrtni ostatci 
mučenika dostojno pokopaju. 

Početkom 2004. godine, zaslu¬ 
gom Stjepana Brajdića, hrvatskog 
vojnika, sudionika Križnog puta i 
dugogodišnjeg političkog zatvore¬ 
nika i fra Drage Brgleza, župnika 
župe sv. Jurja u Đurmancu, započeli 
su s pripremama za pokop zemnih 
ostataka ukupno 1163 maceljskih 
mučenika te izgradnju grobnice za 
njihovo trajno počivalište. 

Prigodom mise zadušnice 6. lip¬ 
nja 2004. na Macelju je pomoćni 
biskup zagrebački mons. Vlado Ko¬ 
šić blagoslovio kamen-temeljac za 
novu crkvu Muke Isusove. 

Nadbiskup zagrebački, kardinal 
Josip Bozanić 5. lipnja 2005. godi¬ 
ne služio je misu zadušnicu za sve 
žrtve Križnog puta na mjestu budu¬ 
će crkve Muke Isusove. 




72 























Ostatci od 1163 maceljskih mu¬ 
čenika vraćeni su poslije 12 godina 
iz Zagreba na Macelj i 22. listopada 

2005. dostojanstveno su pokopani u 
novoizgrađenoj grobnici. Pokop je 
vodio nadbiskup zagrebački, kardi¬ 
nal Josip Bozanić i prvi varaždinski 
biskup Marko Culej, uz koncelebra- 
ciju više od tridesetak svećenika iz 
raznih krajeva Hrvatske. 

Na Mace Iju se dogodio najveći 
dostojanstveni zajednički pokop 
ikad zabilježen u Hrvata i ikad za¬ 
bilježen izvan Hrvatske. 

Međutim, u slobodnoj hrvatskoj 
državi upravo državni mediji su 
nedovoljno i nedostojno popratili 
ovaj događaj, te nisu ispunili svo¬ 
ju društvenu ulogu u obilježavanju 
počasti i pokopa žrtvama, kao ni ra¬ 
zotkrivanju ni društvenoj osudi tog 
strašnog komunističkog zločina. 

Nakon dostojnog pokopa macelj¬ 
skih mučenika nastavila se izgrad¬ 
nja spomen crkve Muke Isusove. 

Pomoćni biskup zagrebački Va¬ 
lentin Pozaić služio je 4. lipnja 

2006. godine misu zadušnicu za 
sve žrtve Križnog puta ispred cr¬ 
kve u izgradnji. 


7 






























Iduće godine biskup varaždinski 
mons. Josip Mrzljak 3. lipnja 2007. 
svečano je blagoslovio novoizgra- 
đenu spomen-crkvu Muke Isusove 
i služio misu zadušnicu za sve žr¬ 
tve Križnog puta. 

Spomen-grobnica maceljskih mu¬ 
čenika i crkva Muke Isusove na 
spomen žrtvama Križnoga puta - 
ostaju kao trajni znak sjećanja, po¬ 
štovanja i ljubavi prema onima koji 
su iz vjere i ljubavi prema Bogu i 
hrvatskoj domovini položili svoje 
živote. 

Ovo spomen-zdanje zajedničko 
je djelo mnogih štovatelja naših 
mučenika, kao i svih dobročinitelja 
koji su sudjelovali u izgradnji. * 

' Priložene fotografije ilustriraju tekstove 
III. dopunjenog izdanja ove knjige. 




















Kardinal Josip Bozanić, zagrebački nadbiskup. blagoslivlja maeeljske mučenike , 
sahranjene u spomen-grobnici 



Spomen-ploča hrvatskim mučenicima na zajedničkoj grobnici u Macelju 

Macelj i maceljske 
žrtve danas 

Crkva Muke Isusove i grobnica 
maceljskim žrtvama trajno su spo- 
men-obilježje mučenicima koji su 
protivno Ženevskoj konvenciji po¬ 
slije Drugog svjetskog rata okrutno 
pogubljeni od partizanskih zločina¬ 
ca. Moralno je nedopustivo da za 
ove komunističke zločine nikada 
nitko nije ni odgovarao, niti je bio 
optužen. 

Macelj je danas najveće pozna¬ 
to gubilište i grobište u Republici 
Hrvatskoj koje svjedoči o komu¬ 
nističkom genocidu nad hrvatskim 
narodom. Potrebno je stoga šire 
područje Maceljske šume istražiti, 
sva grobišta dostojno obilježiti te 
ovaj dio maceljskoga gorja progla¬ 
siti Spomen-područjem. 

Trajno čuvajmo istinu i uspome¬ 
nu na maceljske mučenike! 

Udruga Macelj 1945. 

